[{"text_idx": "#000000", "text": "Costau claddfeydd sbwriel yn gostwng 22% yng Nghymru"}, {"text_idx": "#000001", "text": "Mae'r arian sydd wedi'i wario ar gladdfeydd sbwriel gan gynghorau Cymru wedi gostwng dros 22% yn y pedair blynedd diwethaf."}, {"text_idx": "#000002", "text": "Mae ffigyrau yn dangos bod cyfanswm pwysau sbwriel wedi gostwng o 641,000 tunnell yn 2012/13 i 450,000 tunnell yn 2014/15 - gostyngiad o 30% mewn tair blynedd."}, {"text_idx": "#000003", "text": "Ers 2011/12, mae'r gost flynyddol wedi gostwng o dros \u00a359m i \u00a346m."}, {"text_idx": "#000005", "text": "Tra bo'r rhan fwyaf o gynghorau wedi torri eu bil claddfeydd sbwriel ers 2011/12, mae rhai wedi gweld eu costau yn aros ar yr un lefel, neu hyd yn oed yn codi."}, {"text_idx": "#000007", "text": "Dywedodd y tri awdurdod mai cynnydd mewn treth claddfeydd sbwriel oedd ar fai - dim cynnydd mewn sbwriel."}, {"text_idx": "#000008", "text": "Torfaen lwyddodd i dorri costau fwyaf (89%) tra bo Blaenau Gwent (80%) a Sir Benfro (62%) wedi torri costau'n sylweddol hefyd."}, {"text_idx": "#000009", "text": "Disgrifiad o\u2019r llun, Mae ffigyrau ailgylchu yng Nghymru yn cymharu'n ffafriol a\u0302 Lloegr"}, {"text_idx": "#000010", "text": "Mae Llywodraeth Cymru wedi gosod targed o ailgylchu 58% o wastraff erbyn eleni, gyda'r ffigyrau diweddaraf yn cael eu cyhoeddi fis nesaf."}, {"text_idx": "#000014", "text": "\"Mae gwaith nawr yn parhau i sicrhau bod pob cyngor yn gallu dal ati i gyrraedd targedau uchelgeisiol, gyda'r nod o leihau gwastraff claddfeydd sbwriel i ddim mwy na 5% o gyfanswm gwastraff Cymru erbyn 2024/25.\""}, {"text_idx": "#000026", "text": "Fideo: Rhyddhau hanner miliwn o glipiau archif"}]